

ΤΗΕΟΟΟΚΟδΜΟυ] 
03ΐθ: 2013.09.23^ 
ΕΕ3Τ 

Κθ38οη: 5Ι9Β_ 
(βΓΠΒβααβο) 

Ι_θ£3(ίοη: ΑΙΒβπΙ Ε(ΙιηίΙ<ο 
-ο ^ 


ΤγρΟδΓβήο „ 


4171 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 336 

23 Σεπτεμβρίου 2013 


ΔΙ ΑΤΑΓΜΑΤ Α 

Έγκριση Ειδικού Σχεδίου Χωρικής Ανάπτυξης του δη¬ 
μοσίου ακινήτου με την ονομασία «Διεθνές Κέντρο 
Ραδιοτηλεόρασης» στο Μαρούσι Αττικής και επί των 
Αεωφόρων Κηφισίας και Κύμης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του κεφαλαίου Β' και ειδικότερα του 
άρθρου 12 παρ. 1, 2, 3 και 5 του ν. 3986/2011 «Επείγοντα 
Μέτρα Εφαρμογής Μεσοπρόθεσμου Πλαισίου Δημοσι¬ 
ονομικής Στρατηγικής 2012-2015» (Α' 152). 

2. Τις διατάξεις του άρθρου 20 του ν. 3965/2011 «Ανα¬ 
μόρφωση πλαισίου λειτουργίας Ταμείου Παρακαταθη¬ 
κών και Δανείων, Οργανισμού Διαχείρισης Δημοσίου 
Χρέους, Δημοσίων Επιχειρήσεων, σύσταση Γενικής 
Γραμματείας Δημόσιας Περιουσίας και άλλες διατά¬ 
ξεις» (Α' 113). 

3. Τις διατάξεις του άρθρου 90 Κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

4. Τ ις διατάξεις των Προεδρικών Διαταγμάτων 
185/2009 «Ανασύσταση του Υπουργείου Οικονομικών, 
συγχώνευση του Υπουργείου Οικονομίας και Οικονομι¬ 
κών με τα Υπουργεία Ανάπτυξης και Εμπορικής Ναυτι¬ 
λίας, Αιγαίου και Νησιωτικής Πολιτικής και μετονομασία 
του σε «Υπουργείο Οικονομίας, Ανταγωνιστικότητας 
και Ναυτιλίας», μετατροπή του Υπουργείου Μακεδονίας 
-Θράκης σε Γ ενική Γ ραμματεία Μακεδονίας - Θράκης 
και υπαγωγή στο Υπουργείο Εσωτερικών της Γ ενικής 
Γραμματείας Μακεδονίας - Θράκης και της Γενικής 
Γ ραμματείας Αιγαίου και Νησιωτικής Πολιτικής» (Α' 213) 
και 189/2009 «Καθορισμός και ανακατανομή αρμοδιοτή¬ 
των των Υπουργείων» (Α' 221), όπως έχουν τροποποιηθεί 
με τις διατάξεις του π.δ. 96/2010 (ΦΕΚ ΑΊ70) και ισχύουν 
σήμερα. 

5. Τις διατάξεις της Κ.Υ.Α. 107017/2006 «Εκτίμηση των 
περιβαλλοντικών επιπτώσεων ορισμένων σχεδίων και 
προγραμμάτων, σε συμμόρφωση με τις διατάξεις της 
οδηγίας 2001/42//ΕΚ «σχετικά με την εκτίμηση των 
περιβαλλοντικών επιπτώσεων ορισμένων σχεδίων και 
προγραμμάτων» του Ευρωπαϊκού Κοινοβουλίου και του 
Συμβουλίου της 27ης Ιουνίου 2001» (ΒΊ225). 


6. Την υπ’ αριθμ. Δ6Α110450ΕΞ2011/21.7.2011 (ΒΊ670) κοι¬ 
νή απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικσνομικών περί 
έναρξης λειτουργίας της Γ ενικής Γ ραμματείας Δημόσιας 
Περιουσίας. 

7. Την υπ’ αριθμ. Υ46/6.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Σταύρου Καλαφάτη» (Β'2101) όπως έχει τρο¬ 
ποποιηθεί με τις Υ157/9.8.2012 (Β'2312) και Υ331/11.07.2013 
(Β' 1717) αποφάσεις του Πρωθυπουργού. 

8. Την υπ’ αριθμ. απόφαση 202/21.2.2012 (Β'656) της 
Διυπουργικής Επιτροπής Αναδιαρθρώσεων και Απσ- 
κρατικσποιήσεων «Μεταφορά στην εταιρεία Ταμεία 
Αξιοποίησης Ιδιωτικής Περιουσίας του Δημοσίου’ περι¬ 
ουσιακών στοιχείων του Δημοσίου κατά τις διατάξεις 
του Ν. 3986/2011 (ΑΊ52)» 

9. Την υπ’ αριθμ. 1409/16.3.2012 αίτηση του Ταμείου Αξι¬ 
οποίησης Ιδιωτικής Περιουσίας του Δημοσίου (Τ.Α.Ι.ΠΕ.Δ. 
Α.Ε.) με την οποία ζητά την έγκριση του Ειδικού Σχεδίου 
Χωρικής Ανάπτυξης του Δημοσίου Ακινήτου (ΕΣΧΑΔΑ) 
για κτίριο «Διεθνές Κέντρο Ραδιοτηλεόρασης» (ΙΒΘ) 
προς τη Γ ενική Γ ραμματεία Δημόσιας Περιουσίας του 
Υπουργείου Οικονομικών (αρ. πρωτ. ΓΓΔΠ 136/19.3.2012) 
και τις συνυποβληθείσες με αυτήν Μελέτες (Αξιολό¬ 
γησης του ρυθμιστικού καθεστώτος του ακινήτου και 
Στρατηγική Μελέτη Περιβαλλοντικών Επιπτώσεων). 

10. Την υπ' αριθμ. 197098/13.8.2012 εισήγηση περί έγκρι¬ 
σης Στρατηγικής Μελέτης Περιβαλλοντικών Επιπτώσε¬ 
ων (ΣΜΠΕ) για την αξιοποίηση του δημοσίου ακινήτου 
«Διεθνές Κέντρο Ραδιοτηλεόρασης» (ΙΒΘ - ΙηΐθΓπαΙίοηαΙ 
ΒΓοαάοαεΐίηρ ΘθπΙθγ), της Ειδικής Υπηρεσίας Περιβάλ- 
λσντος ταυ Υπουργείου Περιβάλλοντος, Ενέργειας και 
Κλιματικής Αλλαγής, η οποία δημοσιοποιήθηκε κατά το 
άρθρο 7 της κοινής υπουργικής απόφασης 107017/2006 
(ΒΊ225) σε συνδυασμό με το άρθρο 12 παρ. 3 του ν. 
3986/2011. 

11. Την σύμφωνα με τις διατάξεις των άρθρων 12 παρ. 
3 και 16 παρ. 2β του ν. 3986/2011 εισήγηση του Κεντρικού 
Συμβουλίου Διοίκησης για την Αξισποίηση της Δημόσι¬ 
ας Περιουσίας, όπως διατυπώθηκε στο από 23-11-2012 
πρακτικό αυτού. 

12. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

13. Τις υπ’ αριθμ. Δ 185/2013 και 269/2013 γνωμοδοτή¬ 
σεις του Συμβουλίου της Επικράτειας, μετά από πρό¬ 
ταση των Υπουργών Οικονομικών και Περιβάλλοντος, 
Ενέργειας και Κλιματικής Αλλαγής και του Αναπληρω¬ 
τή Υπουργού Περιβάλλοντος, Ενέργειας και Κλιματικής 
Αλλαγής. 

Με πρόταση των Υπουργών Οικονομικών και Περι¬ 
βάλλοντος, Ενέργειας και Κλιματικής Αλλαγής και του 
Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής αποφασίζουμε: 

Άρθρο 1 

1. Εγκρίνουμε το Ειδικό Σχέδιο Χωρικής Ανάπτυξης του 
δημοσίου ακινήτου με την ονομασία “Διεθνές Κέντρο 
Ραδιοτηλεόρασης” στο Μαρούσι Αττικής που βρίσκεται 
επί των Αεωψόρων Κηφισίας και Κύμης και το οποίο 
έχει ως εξής: 

α. Ως βασικός χωρικός προσδιορισμός (επενδυτική 
ταυτότητα) του Διεθνούς Κέντρου Ραδιοτηλεόρασης 
ορίζεται η κατηγορία 3 «Θεματικά Πάρκα-Εμπορικά Κέ- 
ντρα-Αναψυχή» των γενικών κατηγοριών χρήσεων γης 
και όρων δόμησης, όπως αυτές ορίζονται στο άρθρο 11 
παράγραφος Β του ν.3986/2011. 

β. Οι ειδικότερες χρήσεις γης, που επιτρέπονται στο 
δυτικό τμήμα του κτιρίου, μεταξύ των αξόνων 1 έως 11, 
είναι οι εξής: 

αα) Μουσείο Ολυμπιακών Αγώνων 2004. 

ββ) Εμπορικά Καταστήματα. 

γγ) Χώροι Συγκέντρωσης Κοινού, στους οποίους 
πραγματοποιούνται θεατρικές παραστάσεις, αυόίΐοπυπι 
και ειδικές προβολές. Στους χώρους αυτούς μπορούν να 
συμπεριλαμβάνονται και δύο κατ’ ανώτατο όριο αίθου¬ 
σες κινηματογράφου χωρητικότητας μέχρι 150 θέσεων 
η καθεμία. 

δδ) Εστίαση-Αναψυχή. 

εε) Γραφεία. 

στστ.) Παιδική Αναψυχή-Γυμναστήριο. 

ζζ) Υπόγειος Βοηθητικός Χώρος και Χώρος Στάθμευ¬ 
σης Αυτοκινήτων 250 θέσεων. 

2. Για τον έλεγχο της έντασης κάθε χρήσης, ορίζονται 
περιορισμοί σχετικά με τις επιμέρους χωροθετήσεις 
χρήσεων στους άξονες 1 έως 11 ως εξής: 

α. Γ ια το Μουσείο Ολυμπιακών Αγώνων 2004 τουλά¬ 
χιστον 3.000 τ.μ. 

β. Γ ια τα Εμπορικά Καταστήματα μέχρι 2.000 τ.μ. 
γ. Για τους Χώρους Συγκέντρωσης Κοινού μέχρι 1.500 
τ.μ 

δ. Γ ια την Εστίαση-Αναψυχή μέχρι 1.500 τ.μ. 
ε. Για τα Γ ραφεία μέχρι 3.000 τ.μ. 
στ. Το εμβαδόν που αφορά την Παιδική Αναψυχή ή 
Γυμναστήριο προσδιορίζεται με βάση το τελικό εμβαδόν 
των υπολοίπων χρήσεων, το οποίο σε καμία περίπτωση 
δεν μπορεί να είναι μικρότερο των 2.500 τ.μ. 

ζ. Γ ια τον Υπόγειο Βοηθητικό Χώρο και το Χώρο Στάθ¬ 
μευσης Αυτοκινήτων μέχρι 7.300 τ.μ. 

3. Το κτίριο νοείται ως ενιαία ανάπτυξη. Τα συνολικά 
μεγέθη των χρήσεων για το σύνολο του κτηρίου μεταξύ 
των αξόνων 1 έως και 42, συμπεριλαμβανομένου δηλαδή 
και του ήδη διαμορφωμένου εμπορικού κέντρου ΟοΙόθπ 
ΗαΙΙ, είναι τα εξής: 

α. Εμπορική Χρήση Καταστήματα μέχρι 39.000 τ.μ. 
β. Εστίαση - Αναψυχή μέχρι 5.260 τ.μ. 
γ. Γ ραφεία μέχρι 8.500 τ.μ. 


δ. Κοινόχρηστοι και βοηθητικοί χώροι 28.500 τ.μ. 
ε. Υπόγειοι Χώροι στάθμευσης 67.000 τ.μ. 
στ . Μουσείο Ολυμπιακών Αγώνων τουλάχιστον 3.000 
τ.μ. 

ζ. Χώροι συγκέντρωσης μέχρι 1.500 τ.μ. 
η. Το εμβαδόν που αφορά Παιδική Αναψυχή ή Γυμνα¬ 
στήριο, προσδιορίζεται με βάση το τελικό εμβαδόν των 
υπολοίπων χρήσεων, το οποίο σε κάθε περίπτωση δεν 
μπορεί να είναι μικρότερο των 2.500 τ.μ. 

4. Οι χρήσεις που προβλέπονται στην παράγραφο 2 
του παρόντος άρθρου και αφορούν στο δυτικό τμήμα 
του κτιρίου, μεταξύ των αξόνων 1-11, υλοποιούνται εντός 
του υφιστάμενου κελύφους του κτιρίου, χωρίς επέκταση 
ή μεταβολή της δόμησης και κάλυψης αυτού. 

Άρθρο 2 

Οι περιβαλλοντικοί όροι, σύμφωνα με τη Στρατηγική 
Μελέτη Περιβαλλοντικών Επιπτώσεων, είναι οι εξής: 

Ι.Όροι, περιορισμοί και κατευθύνσεις για την προστα¬ 
σία και διαχείριση του περιβάλλοντος 

α. Κατά το σχεδίασμά και υλοποίηση νέων έργων 
που προκύπτουν στο πλαίσιο των νέων ή υφιστάμε¬ 
νων χρήσεων, διαμέσου των μελετών περιβαλλοντικών 
επιπτώσεων, ενσωματώνεται με λεπτομερή τρόπο η 
μέριμνα για: 

αα) εξοικονόμηση ενέργειας τόσο στο παθητικό επί¬ 
πεδο (μονώσεις, ψυχρά υλικά, σκιάσεις κ.ά.), όσο και 
στο ενεργητικό επίπεδο (εξοπλισμός υψηλής απόδοσης, 
«έξυπνο» σύστημα ενεργειακής διαχείρισης, χρήση φυ¬ 
σικού αέρα, λαμπτήρες εξοικονόμησης κ.ά.), 

ββ) ορθολογική χρήση νερού, με εφαρμογή μεθόδων 
εξοικονόμησης στην κατανάλωση από τους χρηστές 
του συγκροτήματος και αποτελεσματικής άρδευσης με 
δυνατότητα αξιοποίησης ομβρίων υδάτων, 
γγ) διαχείριση των αποβλήτων από εκσκαφές, κατα¬ 
σκευές και κατεδαφίσεις, σε συμμόρφωση με τη σχετι¬ 
κή νομοθεσία και με ταυτόχρονη επιδίωξη τη μέγιστη 
δυνατή επαναξιοποίηση. 

β. Η διαχείριση των στερεών αποβλήτων από τη λει¬ 
τουργία του ακινήτου πρέπει να ενσωματώσει προβλέ¬ 
ψεις ανάλογες με αυτές της κ.υ.α. με α.π. οικ.101576/ 
22.2.2008, όπως τροποποιήθηκε με την κ.υ.α. με α.π. 
201599/22.7.2011, με κατάλληλη προσαρμογή στις νέες 
χρήσεις, στην εξέλιξη των απαιτήσεων της σχετικής 
με τα στερεά απόβλητα νομοθεσίας και στα συμπε¬ 
ράσματα που εξάγονται από την έμπρακτη εφαρμογή 
της διαχείρισης στερεών αποβλήτων στο υφιστάμενο 
εμπορικό και επιχειρηματικό συγκρότημα. 

γ. Η αξιοποίηση του δημόσιου ακινήτου πρέπει να 
ενσωματώσει τον εμπλουτισμό του πρασίνου στους 
εξωτερικούς χώρους με φυσικό και τεχνητό τρόπο (τόσο 
ως προς την πυκνότητα φυλλικής επιφάνειας, όσο και 
ως προς την επέκταση των χώρων πρασίνου), καθώς και 
τη διερεύνηση δυνατότητας εφαρμογής τεχνικών «πρά¬ 
σινης στέγης», στην κατεύθυνση συνδυαστικής επιδίω¬ 
ξης βιοκλιματικού αποτελέσματος στο εσωτερικό του 
κτιρίου και ενίσχυσης της συνεισφοράς του πρασίνου 
στις περιβαλλοντικές συνθήκες της περιοχής. 

δ. Η εξειδίκευση του κυκλοφοριακού σχεδιασμού για 
τη συνολική λειτουργία του δημόσιου ακινήτου κατ’ 
εφαρμογή του παρόντος ΕΣΧΑΔΑ πρέπει να ενσωμα¬ 
τώσει «έξυπνες» μεθόδους διαχείρισης των ροών από 
και προς τους χώρους στάθμευσης του έργου, καθώς 

και ρυθμίσεις απεμπλοκής της κυκλοφορίας για τις λει¬ 
τουργικές ανάγκες του συγκροτήματος (τροφοδοσία, 
αποκομιδή αποβλήτων κ.ά.) από αυτή των χρηστών και 
επισκεπτών. 

ε. Στο στάδιο της εγκρίσεως περιβαλλοντικών όρων 
για τις νέες χρήσεις πρέπει να υπάρξουν συγκεκριμέ¬ 
να μέτρα για την υλοποίηση του όρου 14.5 της ΚΥΑ 
101576/22.1.2008 (Έγκριση Περιβαλλοντικών Όρων με¬ 
τατροπής χρήσεως του ακινήτου), ώστε να επιτευχθεί 
η βελτίωση της εξυπηρέτησης του συγκροτήματος με 
Μέσα Μαζικής Μεταφοράς. 

2. Σύστημα παρακολούθησης των σημαντικών περι¬ 
βαλλοντικών επιπτώσεων από την εφαρμογή του προ¬ 
γράμματος 

α. Η παρακολούθηση των σημαντικών επιπτώσεων στο 
περιβάλλον, από την εφαρμογή του παρόντος, πραγμα¬ 
τοποιείται ως εξής: 

αα. Στο σχεδίασμά της λειτουργίας του συνόλου του 
ακινήτου ενσωματώνεται ένας συστηματικός τρόπος 
συλλογής των απαραίτητων στοιχείων, από το σύνολο 
των φορέων που συμμετέχουν στην αξιοποίηση του 
δημόσιου ακινήτου, με βάση λεπτομερές πρόγραμμα 
παρακολούθησης των σημαντικών περιβαλλοντικών 
επιπτώσεων από την εφαρμογή του σχεδίου, το οποίο 
υποβάλλεται προς αξιολόγηση και έγκριση στην ΕΥΠΕ 
του ΥΠΕΚΑ. 

ββ Η συλλογή και επεξεργασία των στοιχείων για 
την παρακολούθηση των περιβαλλοντικών επιπτώσεων 
διεξάγεται σε ετήσια βάση. Στη διάρκεια του έτους συλ- 
λέγονται στοιχεία σε μηναία τουλάχιστον βάση ή και σε 
βραχύτερη περίοδο, εφόσον αυτό κρίνεται απαραίτητο, 
ώστε να καθίσταται δυνατή η αποτύπωση τάσεων με 
συντομότερη χρονική εξέλιξη. 

γγ. Ως βασικά μεγέθη της παρακολούθησης χρησιμο¬ 
ποιούνται περιβαλλοντικοί δείκτες, οι οποίοι αντιπρο¬ 
σωπεύουν συνοπτικά σημαντικές πτυχές των εξελίξεων 
ως προς το περιβάλλον. 

β. Ο τελικός καθορισμός του συνόλου των δεικτών 
που παρακολουθούνται αποτελεί αντικείμενο της συ¬ 
γκρότησης, αξιολόγησης και έγκρισης του προγράμ¬ 
ματος παρακολούθησης. Ενδεικτικά, καταγράφονται οι 
ακόλουθοι δείκτες: 

αα. Δείκτες προσέλευσης. Βασίζονται σε εκτιμήσεις 
του αριθμού των ατόμων που προσέρχονται στους 
επιμέρους τομείς του ακινήτου, μαζί με στοιχεία που 
καθιστούν δυνατή την εκτίμηση του ποσοστού χρήσης 
μέσων δημόσιας συγκοινωνίας. 

ββ. Δείκτες πληρότητας των χώρων στάθμευσης. 
Επιπλέον των ετήσιων και μηνιαίων μέσων όρων, είναι 


απαραίτητη και η χρονικά λεπτομερέστερη καταγραφή, 
ώστε να διαπιστώνονται οι αιχμές χρήσης των χώρων 
στάθμευσης και να εξάγονται συμπεράσματα για την 
βελτιστοποίηση της λειτουργίας τους. 

γγ. Δείκτες εξοικονόμησης νερού. Ως προς την άρδευ¬ 
ση, χρησιμοποιούνται οι ετήσιες και μηνιαίες ποσότητες, 
καθώς και το ποσοστό συμμετοχής επαναξιοποιούμενων 
ομβρίων υδάτων. Ως προς την ύδρευση, οι ετήσιες και 
μηνιαίες καταναλώσεις συνοδεύονται από το ποσοστό 
εξοικονόμησης που επιτυγχάνουν τα σχετικά συστήμα¬ 
τα, συγκριτικά με βιβλιογραφικές τιμές για ανάλογες 
εγκαταστάσεις. 

δδ. Δείκτες διαχείρισης στερεών αποβλήτων. Ανα- 
φέρονται στις παραγόμενες ποσότητες, κατά βάρος ή 
κατ’ όγκο, καθώς και στα ποσοστά των απορριμμάτων 
που διατέθηκαν προς ανακύκλωση, για καθένα από τα 
κύρια ρεύματα. 

3. Για τις τιμές των δεικτών και άλλων μεγεθών της 
παρακολούθησης των περιβαλλοντικών επιπτώσεων 
συντάσσεται ετήσια έκθεση, από το φορέα του έργου 
η οποία επίσης περιλαμβάνει και επεξεργασία και αξιο¬ 
λόγηση των αποτελεσμάτων, καθώς και προτάσεις για 
ενδεχομένως απαιτούμενες διορθωτικές ενέργειες. Η 
έκθεση αυτή κοινοποιείται σε όλους τους φορείς, που 
συμμετέχουν στην κατασκευή και λειτουργία των έργων 
αξιοποίησης του δημόσιου ακινήτου και αναρτάται σε 
ειδική ιστοσελίδα του ακινήτου. Κάθε ενδιαφερόμενος 
διατυπώνει ενυπογράφως τυχόν απόψεις του για το 
περιεχόμενο της έκθεσης. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στους Υπουργούς Οικονομικών και Περιβάλλοντος, 
Ενέργειας και Κλιματικής Αλλαγής αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 20 Σεπτεμβρίου 2013 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΟΙΚΟΝΟΜΙΚΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΑΝΙΑΤΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοίρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδσση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 


- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σό-Γοηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10€ 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεάλεςτιςΔημάσιεςΟικονομικέςΥπηρεσίες(Δ.Ο.Υ.).Τοπρωτάτυποδιπλάτυπο(έγγραφοαριθμ.πρωτ.9067/28.2.2005 
2η Υπηρεσία Επιτράπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πράσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά άργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β(.9'') 


Ηλεκτρονική Διεύθυνση: Ιι(1ρ://νννννν.6(.9Γ - β-πιαίΙ: νν6ΐ}πΐ38(6Γ.6(@6(.9·' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































